Lolland-Falsters Stifts-Tidende, 1844-09-23
Kjøbenhavnsposten meddeler følgende Skrivelse: Da Deres Blad med saamegen Varme har anvendt Publicitetens Vaaben med Hensyn til Pryglescenen, paa Valdnæsgaard, at jeg holder mig overbeviist om, at den derved i Publicum medrette vakte og nærede Uvillie mod Hr. Proprietair Hansen ikke lidet har virket derhen, at han, efterat Sagen af mig var anhængiggjort ved Falsters Birks Politiret, tilbød mig taaleligt Forlig, saa er jeg opfordret til at meddele Dem, at jeg har fundet mig foranlediget til at lade Sagen falde paa de Vilkaar, i det Væsentlige: at Hr. Hansen, inden 30te hujus og under Tvang af en daglig Mulct, meddeler mig for min og Kones Livstid og uden Udgift for mig Fæstebrev paa det Huus med Jordlod under Valdnæsgaard, jeg beboer, fri for Jndfæstning, Pengeafgift, Hovarbeide eller anden herskabelig Præstation. Derhos betalte Hr. Hansen mig strax contant 50 Rbd. og overtog Udgifterne til Læg og Apotheker i Anledning af min Cuur og Helbredelse. - Jeg vidste ikke, hvorvidt den overklagede Behandling kunde have varig Jndflydelse paa min Arbeidsforhed, og det var derfor vistnok i sin Orden, at jeg, uden Hensyn til Sagens Følger for Hr. Hansen, hvis den var bleven gjennemført, ved at indgaae det af ham tilbudte Forlig, erhvervede saadanne Fordele, som kunde bidrage til at opveie hiin mulige og sandsynlige Ulempe; thi da kun min personlige Arbeidskraft er Middelet til at skaffe min Familie Underholdning, saa hverken kunde eller burde jeg lade oeconomiske Hensyn være uændsede. - Da iøvrigt Hr. Hansen ret vel kjender Værdien af afgiftsfri Besiddelse af et Huus med 3 Tdr. Land Jord, og han ikke pleier at renoncere paa den størst mulige Fordeel af sine bortfæstede eller bortleiede Eiendomme, tør man vel antage, at bemeldte hans Concessioner tildeels motiveredes ved Frygt for et mindre heldigt Udfald af Sagen. Ve føiede det sig saa forunderligt, at de Vidner jeg førend Hr. Hansen begyndte nogen Retsforfølg ning imod mig, havde begjært indkaldte og afhørte af Dommeren først determineredes til Examination senere end de Vidner Vederparten attraaede førte som Basis for hans Operationer imod mig; men at selv denne bagvendte Begivenhed, der gav Hr. Hansen en øieblikkelig Fordeel, ikke bevirkede, at han underkastede sig Sagens retlige Tilendebringelse, retfærdiggjør uden Tvivl hiin Slutning, ligesom ved ogsaa den Omstændighed, at Vederparten maatte frafalde det af ham tilstævnte Vidnesbyrd af hans tvende Medhjælpere, Gartner Hansen og Forvalter Jessen, kan have bidraget en Deel til at bevirke hans forsonlige Sindelag. - Hvorom Alting er, saa leverer denne Sag et ikke uvigtigt Bidrag til Bedømmelsen af den hoverigjørende Huusmands Stilling og til at vise, til hvilken Yderlighed den mindre humane Huusbonde, uden Frygt for at den Lidende skal finde offentlig Understøttelse, tør vove at benytte sin Overvægt. – Jeg beder den ærede Redaction at forunde disse Linier Plads i Kjøbenhavnsposten", og bevidner den og de øvrige Blade, som have taget sig af min Sag, min uskrømtede Tak for det Bidrag, de have ydet til den for mig i occonomisk Henseende taalelige Afgjørelse. – Vester Kippinge paa Falster den 12te Septbr. 1844. Ærbødigst Peder Rasmussen Lollænder.